**Priekules novada mazo vokālistu konkursa**

**„PRIEKULES NOVADA *CĀLĒNS 2014*”**

**NOLIKUMS**

**1. Konkursa organizators**

Priekules novada pašvaldība sadarbībā ar Gramzdas pagasta pārvaldi, kultūras un izglītības darbiniekiem

**2. Konkursa norises vieta un laiks**

GRAMZDAS Tautas namā 2014. gada 14. martā plkst. 12:00

**3. Konkursa mērķis**

* Padziļināt bērnu interesi par mūziku un latviešu tautas dziedāšanas tradīcijām
* Kuplināt dziedāšanas tradīcijas Priekules novadā
* Attīstīt pirmsskolas vecuma bērnu muzikālās spējas un uzstāšanās kultūru

**4. Konkursa dalībnieki**

Konkursa dalībnieki ir Priekules novadā dzīvojošie bērni, kas 2014. gada 14. martā

nav vecāki par 6 gadiem

**5. Konkursa repertuārs**

* Konkursā programmā jāiekļauj divas paša izvēlētas dziesmas, atbilstoši vecumam un balss spējām
* Izpildījums var būt *a’cappella*, izvēlēta mūzikas instrumenta vai fonogrammas pavadījumā
* Pēc apbalvošanas dalībnieki izpilda kopdziesmu, kuru izvēlas konkursa rīkotāji.

Ar dziesmas notīm un vārdiem dalībniekus nodrošina elektroniski pēc pieteikšanās konkursā

**6. Pieteikšanās kārtība**

* Pieteikumus pieņem elektroniski e-pastā: [gundars.venens@priekulesnovads.lv](mailto:gundars.venens@priekulesnovads.lv)

līdz **2014. gada 10. martam**

* NOLIKUMS un pieteikuma ANKETAS publicētas Priekules novada mājas lapā [www.priekulesnovads.lv](http://www.priekulesnovads.lv)
* Papildus informāciju telefoniski var saņemt, zvanot Gundaram VENENAM - 27872433

**7. Konkursa norise**

* Pieteikto dalībnieku sniegumu vērtē žūrijas komisija trīs cilvēku sastāvā, ko apstiprina Priekules novada Kultūras vadītājs
* Konkurss ir atklāts visiem interesentiem

**8. Vērtēšanas kritēriji**

* Izvēlētā repertuāra sarežģītības pakāpe atbilstoši vecumam un balss spējām
* Priekšnesuma mākslinieciskā kvalitāte
* Uzstāšanās vizuālais tēls

**9. Rezultātu apkopošana**

* Priekšnesuma kopvērtējums var sasniegt 15 balles, piešķirot 5 balles par katru no 8. sadaļā minētajiem kritērijiem
* Katrs žūrijas pārstāvis iesniedz savu vērtējumu, pēc tam ballu kopsumma tiek dalīta ar 3, kas arī ir matemātiskais novērtējums ballēs.
* Noslēguma rezultātus apkopo un tulīt pēc konkursa paziņo dalībniekiem.

**10. Apbalvošana**

* Augstāko punktu skaitu ieguvušais dalībnieks saņem galveno balvu un titulu „Priekules novada CĀLĒNS 2014”
* Katrs konkursa dalībnieks saņem piemiņas balvas un atbilstoši sniegumam – kādu no spilgtākā rakstura tituliem (Stilīgākais, Košākais, Emocionālākais u.c.)

**Gundars Venens**,

Priekules novada domes Kultūras vadītājs